สวัสดีค่ะพอดีพี่หนูให้นมลูกอยู่อะค่ะ แต่ล่าสุดมีอะไรกับแฟนแล้วลืมป้องกันอยากทราบว่ากินยาคุมฉุกเฉินได้ไหมคะมีผลกระทบกับลูกที่กินนมแม่หรือป่าว
สวัสดีค่ะ หากเพิ่งคลอดลูกมาเพียง 1-2 เดือน ได้ให้นมลูกอย่างสม่ำเสมอทุกวัน และยังไม่มีประจำเดือนมา โอกาสในการตั้งครรภ์ก็ถือว่าน้อยมาก อาจไม่จำเป็นต้องทานยาคุมฉุกเฉินก็ได้ แต่หากคลอดลูกมานานหลายเดือนแล้ว หรือมีประจำเดือนมาแล้ว ก็จะมีโอกาสตั้งครรภ์ได้ ดังนั้น อาจพิจารณาทานยาคุมฉุกเฉิน ทั้งนี้ ยาจะไม่ได้มีผลกระทบต่อการหลั่งน้ำนมแต่อย่างใดค่ะและ หลังจากนี้ แนะนำควรรีบหาวิธีคุมกำเนิดโดยเร็ว โดยอาจเลือกการฉีดยาคุมกำเนิด (ชนิดที่ฉีดทุก 3 เดือน) หรือฝังยาคุมกำเนิดก็ได้ หรืออาจใช้ยาเม็ดคุมกำเนิดชนิดฮอร์โมนเดี่ยว ซึ่งจะไม่มีผลต่อการหลั่งของน้ำนม เช่น ยี่ห้อ exluton, dailyton, cerazette เป็นต้น